BSC-LT/ACAData huggingface dataset:
[ca] La histèria, eliminada dels manuals psiquiàtrics i tradicionalment un misteri per als experts, ha evolucionat fins a ser entesa com una manifestació d'emocionalitat i sexualitat femenines excessives. Figures com Freud la van reorientar cap a la salut mental, afegint-li dimensions psicològiques i allunyant-la del misticisme. Aquest article proposa una revisió de la histèria en les novel·les d'adulteri de la segona meitat del segle XIX per destacar com la literatura ha reflectit i perpetuat l'estigma d'aquesta malaltia en les dones, utilitzant com a exemples les protagonistes de La Regenta, Vilaniu, El primo Basílio, Cécile i Effi Briest. Amb un marc teòric extret de la crítica literària feminista i de la literatura comparada, s'han analitzat les tensions socials de l'època tal com es materialitzen en la simptomatologia histèrica i en la sexualitat femenina.

[en] Hysteria, removed from psychiatric manuals and traditionally a mystery to experts, has evolved to be understood as a manifestation of excessive female emotionality and sexuality. Figures like Freud refocused it towards mental health, adding psychological dimensions and distancing it from mysticism. This article proposes a review of hysteria in adultery novels from the second half of the nineteenth century to highlight how literature has reflected and perpetuated the stigma of this disease in women, using protagonists from La Regenta, Vilaniu, El primo Basílio, Cécile and Effi Bries as examples. With a theoretical framework drawn from feminist literary criticism and comparative literature, the social tensions of the time have been analyzed as they materialize in hysterical symptomatology and in female sexuality.
[ca] L'article descriu el disseny i validació d'un instrument per a avaluar tasques d'Educació Física (EF) en un entorn d'aprenentatge integrat de continguts i llengua estrangera (AICLE). Es detalla el desenvolupament de l'instrument i el procés de cinc fases utilitzat per a assegurar la seva fiabilitat i validesa. Es va dur a terme una prova preliminar de validesa de contingut mitjançant la participació de cinc jutges que van mostrar un acord del 89% i un índex Kappa de 0'82. Posteriorment, es va realitzar una prova pilot als resultats de la qual es va aplicar una Alpha de Cronbach que va mostrar una consistència interna de 0'84. Els resultats obtinguts suggereixen que l'instrument descrit en aquest article és vàlid per a avaluar activitats d'Educació Física AICLE.

[en] This article describes the design and validation of a tool to evaluate physical education (PE) learning tasks in content and language integrated learning (CLIL) context. It is detailed how the tool was developed and then how its reliability and validity were tested by means of a five-phase validation process. A preliminary content validity test of the tool was conducted by five expert judges and yielded an inter-rater agreement of 89% and kappa index of 0.82. Subsequently, pilot testing of the tool was conducted and Cronbach's alpha analysis was applied to the resulting data and it showed an internal consistency of 0.84. These results suggest that the instrument described here is indeed valid to evaluate CLIL tasks.
[ca] Estudiem el discurs de Zambrano a Isla de Puerto Rico i prestem especial atenció a una enigmática proposta: "prendre en suspens el pes de la pròpia vida 'dient si i no com Crist ens ensenya'". Aixó ens portará al sufisme d'Ibn 'Arabī i finalment a una carta que la malaguenya escriu als anys cinquanta a Gabriela Mistral.

[en] We study Zambrano's discourse in Isla de Puerto Rico and pay special attention to an enigmatic proposal: "to take the weight of one's own life in hand 'saying yes and no as Christ teaches us'". This will lead us to the Sufism of Ibn 'Arabī and finally to a letter that Zambrano wrote in the 1950s to Gabriela Mistral.
[ca] Al 2015, la comunitat d'Estats reunits sota l'empara de Nacions Unides va renovar el seu compromís d'avançar cap al desenvolupament adoptant l'Agenda 2030 pel Desenvolupament Sostenible i fixant 17 objectius a assolir en els següents 15 anys. Aquesta agenda programàtica, continuadora de la Declaració del Mil·lenni i els seus Objectius (2000), representa un canvi de paradigma en la manera de comprendre el desenvolupament, integrant la mirada exclusivament economicista, les dimensions social i ambiental. Aquesta comprensió holística del desenvolupament, reflectida en la idea "que ningú es quedi enrere", comporta un fort compromís per atendre les causes multidimensionals i multifactorials de la pobresa, la fam, la discriminació, les exclusions i les desigualtats, espais en els que la Bioètica, des de la seva concepció laica, social i humana, pot fer-hi moltes aportacions.

[en] In 2015, the member states of the United Nations renewed their commitment towards development. In fact, the constituents adopted the 2030 Agenda for Sustainable Development, 17 Goals to be achieved over the next 15 years. This programmatic agenda, an extension of the 2000 Millennium Development Goals, exemplifies the shift in our understanding of progress. Originally exclusively focused on the economist point of view, it now encompasses social and environmental dimensions. This holistic understanding of development contained in the idea that "no one is left behind", reflects a strong commitment towards addressing the multidimensional and multifactorial causes of poverty, hunger, discrimination, exclusions and inequalities, all of these spaces where Bioethics, from its secular, social and human conception has much to contribute.
[ca] En aquest text s'analitzen els factors que expliquen l'expansió minera a Espanya durant el segle XIX i el primer terç del segle XX, situant-los dins del debat al voltant de la repercussió del desenvolupament del sector a l'economia espanyola. A continuació, a partir de l'anàlisi de fonts com les declaracions fiscals de les empreses mineres o el Cadastre de mines productives de 1890, es realitzen sengles exercicis en què es posa en relleu la gran pluralitat en l'àmbit empresarial i en la configuració de la mà d´obra que caracteritzaria l´expansió minera espanyola. Finalment, es presenten noves contribucions per a aquesta fase a la història minera espanyola.

[en] This text analyses the factors that explain the expansion of mining in Spain during the 19th century and the first third of the 20th century, placing them within the debate on the repercussions of the development of the sector on the Spanish economy. Then, based on the analysis of sources such as the tax declarations of mining companies or the Cadastre of productive mines of 1890, two exercises are carried out which highlight the great plurality in the business environment and in the configuration of the workforce that characterised the Spanish mining expansion. Finally, new contributions are presented for this stage in the Spanish mining history.
[ca] L'escrit neix de la interrelació entre la poesia i les imatges, les històries pintades, els universos simbòlics i la creació de naturaleses artificials al llarg del segle XIX. El títol de reminiscències baudelairianes esdevé una síntesi d'intencions, de la recerca de correspondències en un bosc de símbols. L'objectiu fonamental és analitzar un sistema de símbols en un moment en què el culte a la naturalesa va ser un refugi contra les falsedats humanes, contra el positivisme, contra un paisatge cada vegada més industrialitzat. Desentranyar la pròpia singularitat, el caràcter d'allò que simbolitza una altra cosa, que la representa de manera sensible o imaginada. La naturalesa del símbol, el símbol de la naturalesa, centrant-nos en el simbolisme de les flors, el llenguatge de les coses mudes.

[en] This article originates from the relation between images and poetry. It explores painted histories, symbolic visions and the construction of artificial natures through the nineteenth century. Its title, Artificial natures, wants to suggest Baudelaire's ideas about correspondances in a forest of symbols. The main goal is to analyze a system of symbols, in a context where the nature was a refuge from positivism and the industrial landscape. We want to look at singularities: the nature of the symbol, the symbol of the nature. A particular view of the symbolism of flowers, the language of silent things.
[ca] NO-DO va ser el mitjà propagandístic-audiovisual més important del franquisme, ja que informava sobre diferents temes, un dels quals era l'educació. En aquest article ens centrarem en el Batxiller. L'objectiu principal és analitzar què es va mostrar al NO-DO sobre el Batxiller des del 1943 fins al 1975. Per això s'han visionat i seleccionat totes les notícies, documentals i reportatges de les cinc seccions pròpies de NO-DO que tracten sobre aquesta etapa educativa: Noticiarios, Documental en Blanco y Negro, Documental en Color, Revista Imágenes i Imágenes del Deporte. Els resultats obtinguts han estat contextualitzats amb fonts primàries i secundàries. En definitiva, NO-DO va transmetre una imatge del Batxiller centrada en la inauguració d'instituts i en mostrar la visita d'autoritats a aquests centres.

[en] NO-DO was the most important propaganda-audiovisual medium of Franco's regime, as it reported on different topics, one of them being education. In this article we are going to focus on the Secondary School. The main objective is to analyse what was shown in NO-DO about the High School from 1943 to 1975. For this purpose, all the news items, documentaries and reports from the five sections of NO-DO that deal with this educational stage have been viewed and selected: Noticiarios, Documental en Blanco y Negro, Documental en Color, Revista Imágenes and Imágenes del Deporte. The results obtained have been contextualised with primary and secondary sources. In short, NO-DO transmitted an image of the Baccalaureate centred on the inauguration of secondary schools and on showing the visits of authorities to these centres.
[ca] Aquest article explora el desenvolupament de les habilitats docents per a la gestió efectiva de grans grups en el context de l'Educació Musical, a través d'una experiència innovadora implementada a la Facultat d'Educació de la Universitat de Lleó. La investigació es centra en la creació, organització i ensenyament d'una peça de percussió amb instruments no convencionals, involucrant a 128 estudiants de 2n i 4t curs del grau d'Educació Primària. L'enfocament pedagògic es basa en la pedagogia constructivista, socioconstructivista i l'aprenentatge experiencial, promovent un rol actiu dels estudiants en el seu procés d'aprenentatge i fomentant el desenvolupament de competències socials, emocionals i creatives. A través d'un grup focal i de l'observació participant, es van recopilar dades per analitzar l'efectivitat de les estratègies implementades i els reptes enfrontats pels alumnes del 4t curs de la Menció d'Educació Musical, principals agents de l'experiència, en la gestió de grans grups. Els resultats destaquen la importància de la formació pràctica en aspectes transversals com la gestió de grans grups i suggereixen la necessitat de seguir explorant i avaluant estratègies pedagògiques innovadores en aquest àmbit. Es contribueix al cos de coneixement existent sobre la gestió de grans grups en educació, proporcionant estratègies i pràctiques reflexives per a futurs docents.

[en] This article explores the development of teaching skills for the effective management of large groups in the context of Music Education, through an innovative experience implemented at the Faculty of Education of the University of León. The research focuses on the creation, organisation and teaching of a percussion piece with non-conventional instruments, involving 128 students from the 2nd and 4th year of the Primary Education degree. The pedagogical approach is based on constructivist, socio-constructivist pedagogy and experiential learning, promoting an active role of the students in their learning process and encouraging the development of social, emotional and creative competences. Through a focus group and participant observation, data were collected to analyse the effectiveness of the strategies implemented and the challenges faced by 4th year students in managing large groups. The results highlight the importance of practical training in cross-curricular aspects such as large group management and suggest the need for further exploration and evaluation of innovative pedagogical strategies in this area. It contributes to the existing body of knowledge on large group management in education, providing strategies and reflective practices for future teachers.
[ca] L'objectiu d'aquest projecte d'aula és situar al futur alumnat dels Graus de Magisteri d'Infantil en les instal·lacions artístiques educatives per tal que connecti amb les possibilitats que li ofereixen a l'hora de dissenyar propostes en l'etapa d'educació infantil. Es treballa amb la metodologia docent de l'Aprenentatge Basat en Projectes Artístics que és la més adequada a aquestes propostes contemporànies artístiques. Presentem les experiències tot aplicant la perspectiva investigadora de l'antropologia visual i la Investigació Educativa Basada en les Arts. Un cop analitzades les respostes comprovem que l'alumnat assimila que les instal·lacions artístiques possibiliten aprenentatges que connecten allò cognitiu amb allò social, allò didàctic amb allò estètic i poètic característics de l'art tot duent l'aula i els participants a experiències dialògiques i afectives.

[en] The aim of this classroom project is to place future students of the Infant Education Teaching Degree in educational art installations so that they can connect with the possibilities they offer when designing proposals at the infant education stage. We work with the teaching methodology of Learning Based on Artistic Projects, which is the most appropriate for these contemporary artistic proposals. We present the experiences by applying the research perspective of visual anthropology and Arts-Based Educational Research. Analysing the responses, we can see that the pupils assimilate that the art installations enable learning that connects the cognitive with the social, the didactic with the aesthetic and poetic, characteristic of art, leading the classroom and the participants to dialogical and affective experiences.
[ca] Aquest treball té com a objectiu identificar de quina manera el sistema normatiu colombià dels últims anys s'ha estructurat a partir del concepte Dignitat. Per fer-ho, es farà una presentació del terme en tres moments històrico-jurídics a través dels quals resulta possible construir una noció del sistema normatiu segons principis i valors arrelats en una cosmovisió pròpia al voltant del terme i la transformació jurídica del seu significat en el qual es transita de la legalitat a la dignitat humana i posteriorment cap a la dignitat dels subjectes de dret. És un treball descriptiu, analític i crític que servirà per identificar l'actualitat del marc interpretatiu de la Constitució i l'ordre jurídic a Colòmbia al llarg dels últims trenta anys de vigència del nostre sistema constitucional.

[en] The purpose of this paper is to identify how the Colombian regulatory system in recent years has been structured based on the dignity concept. For this, a presentation of the term will be made in three historical-legal moments through which it is possible to build a notion of the normative system according to principles and values based on a worldview of its own within the scope of the term and the legal transformation of this meaning in which it moves from legality to human dignity and later to the dignity of legal subjects. It is a descriptive, analytical and critical work that will serve to identify the actuality of the interpretative framework of the Constitution and legal order in Colombia throughout the last thirty years of validity of our constitutional system.
[ca] En aquest article descrivim els resultats de la intervenció arqueològica realitzada en les restes de les estructures defensives de la Guerra Civil espanyola al poble de Sant Pau d'Ordal, Subirats (Alt Penedès, Barcelona) que van estar operatives en les darreres fases del conflicte a Catalunya (gener de 1939). Tot i l'elevat nombre d'aquestes, cap dels elements excavats proporcionà un nombre significatiu de materials de l'època. Per això, reflexionem també aquí sobre la problemàtica de l'escàs grau de protecció del patrimoni arqueològic de la Guerra Civil.

[en] In this paper we report the results of the archaeological intervention carried out on the remains of defensive structures from Spanish Civil War in the village of Sant Pau d'Ordal, Subirats (Alt Penedès, Barcelona) that were operational in the latter stages of the conflict in Catalonia (January 1939). Despite their high number, none of the items excavated provided a significant number of materials from the period. So here also it is reflected on the problem of the low level of protection of the archaeological heritage of the Spanish Civil War.
[ca] Des de la seva aparició als anys huitanta, la literatura ha respost a la pandèmia de VIH/SIDA amb treballs que testimonien la devastadora pèrdua patida per milions de persones arreu del món. Després de la implementació de tractaments antiretrovirals efectius (TAR) a mitjans dels anys noranta, tanmateix, podria esperar-se que les experiències contemporànies de VIH canviaren la seva atenció des de l'afecció i el dol a emocions més "positives". L'objectiu d'aquest article és considerar el potencial canvi de paradigma entre les noves generacions de gent seropositiva amb accés a TAR. A tal efecte, l'article explora l'aproximació lírica que Danez Smith fa a l'experiència racialitzada de VIH al segle XXI, intentant llegir aquesta experiència com constructiva en lloc de destructiva, sense deixar de banda la interseccionalitat, i en el context de l'afropessimisme i de l'optimisme queer.

[en] Since its onset in the 1980s, literature has responded to the HIV/AIDS pandemic with works that testify to the devastating loss imposed on millions of people worldwide. After the implementation of effective antiretroviral treatment (ART) in the mid-90s, however, contemporary experiences of HIV might be expected to diverge their attention from grief and mourning to more "positive" emotions. The aim of this paper is to consider such a potential paradigm shift among new generations of HIV+ people with access to ART. To do so, it explores Danez Smith's lyric approach to a 21st-century racialized experience of HIV, attempting to read it as constructive rather than destructive, without leaving intersectionality aside, in light of both Afropessimism and Queer Optimism.
[ca] Travessa per la docència" és una reflexió sobre el fonament de l'experiència com a origen del sentit de l'acció educativa. Comprèn un recorregut pels esdeveniments que han anat contribuint a la configuració d'un cami professional i personal orientat a la docència universitària, com a acció crítica amb sentit. Es tracta d'una reflexió crítica de l'acció educativa, des d'on es convida a projectar un trajecte institucional en el qual es poden vincular de manera complexa la docència, la investigació i l'acció social, per tal de reinvindicar el sentit de la Universitat en i amb la societat.

[en] Journey through teaching" is a reflection on the basis of the experience as the origin of the meaning of educational action. It includes a tour through the events that have contributed to shape a career and individual path focused on teaching staff as a meaningful critical action. Critical reflection of educational activities, which invites to an institutional planning trip in which complex ways of teaching, research, and social action can be linked, and from where the direction of the university within society can be improved.
[ca] És ben coneguda l'abundant literatura creada sobre les Brigades Internacionals (BBII) durant la seva intervenció a la Guerra Civil Espanyola (1936 a 1939) a favor de la República, i molt més la produïda posteriorment a la seva retirada i un cop acabada la guerra, bé pels seus excombatents o per historiadors que van estudiar els detalls d'aquelles unitats peculiars. En canvi, és molt poc coneguda la literatura produïda per les mateixes BBII durant la seva intervenció en el conflicte, uns quants llibres dels quals hi ha alguns estudis, i una quantitat ingent de diaris dirigits als combatents d'aquestes unitats, els brigadistes, bé a espanyol o en els idiomes majoritaris de cada col·lectiu. Recordem que hi va haver voluntaris de més de cinquanta nacionalitats, dels quals gairebé no hi ha estudis detallats. Es presenta una recopilació dels diaris publicats per les BBII, dels quals se n'han localitzat més d'un centenar fins ara. Se'n dóna una breu descripció: idioma o idiomes en què està escrit, unitat que el publica, dates de publicació, impremta i localitat, números publicats i tots els que es coneixen, pàgines dels exemplars i algunes característiques que els defineixin.

[en] The abundant literature created about the International Brigades (BBII) during their intervention in the Spanish Civil War (1936 to 1939) in favor of the Republic is well known, and much more that produced after their withdrawal and once the war was over, either by its former combatants or by historians who studied the details of those peculiar units. On the other hand, very little is known about the literature produced by the BBII themselves during their intervention in the conflict, a few books of which there are some studies, and a huge number of newspapers addressed to the combatants of those units, the brigade members, either in Spanish or in the languages ​​of the majority of each group. Let us remember that there were volunteers of more than fifty nationalities, of whom there are hardly any detailed studies. A compilation of the newspapers published by the BBII is presented, of which more than a hundred have been located so far. A brief description is given of them: language or languages ​​in which it is written, unit that publishes it, dates of publication, printing press and location, numbers published and how many are known, pages of the copies and some characteristics that define them.
[ca] Prenent com a base la poesia experimental de les darreres dècades, aquest treball defensa la impossibilitat de definir un tall net entre continuïtat i ruptura literàries. A causa de les diverses experiències de subalternització a què s'ha enfrontat, la cultura catalana ha solemnitzat el concepte de continuïtat i ha associat la ruptura amb l'extinció. L'article revisa aquest plantejament des de la convicció que la transmissió cultural també es pot construir a partir de la discontinuïtat, la interrupció i la contraescriptura. La justificació d'aquesta hipòtesi es fonamentarà en l'estudi dels usos i lectures de la poesia de Gabriel Ferrater per part d'autors com Carles Hac Mor, Vicenç Altaió i Víctor Sunyol i en l'examen de la dimensió semiòtica de l'il·legible en textos de Miquel Bach i altres poetes.

[en] Starting with the experimental poetry of the past few decades, this work defends the impossibility of drawing a clear line between literary continuity and rupture. Due to the diverse experiences of subalternisation that it has faced, Catalan culture has both celebrated the concept of continuity and associated rupture with extinction. The article examines this approach in the belief that cultural transmission can also be built from discontinuity, interruption and counter-discourse. The justification of this hypothesis will be based on the study of uses and readings of Gabriel Ferrater's poetry by authors such as Carles Hac Mor, Vicenç Altaió and Víctor Sunyol, and on the study of the semiotic dimension of illegibility in the texts of Miquel Bach and other poets.